डीआईजी के रडार पर कई थानेदार
पटना। डीआईजी(सेंट्रल रेंज) शालीन के राडार पर कई थानेदार हैं। आने वाले दिनों में उनके खिलाफ विभागीय कार्रवाई से लेकर निलंबन तक संभव है। चेकिंग क्राइम कंट्रोल अभियान में सुस्त थानेदारों की लिस्ट तैयार हो गई है। फिलहाल 10-12 दिनों तक इनकी सक्रियता को परखा जाएगा। सुधर गए तो ठीक, अन्यथा थानेदारी जानी तय है। सुस्त रवैया सामने आने पर पिछले सप्ताह राजीवनगर थानाध्यक्ष समेत पांच थानेदारों को हटाया जा चुका है। इसके अलावा ट्रैफिक पुलिस में ज्वाइन करने में देरी होने पर भी चार अन्य अफसरों को भी सस्पेंड किया गया था। डीआईजी ने कहा कि सुस्त थानेदारों को हिदायत दे दी गई है। सुधार नहीं हुआ, तो कार्रवाई करेंगे।
राजधानीसे मोकामा बिहटा तक हुई चेकिंग
उधर,चेकिंग अभियान का दायरा मंगलवार को बढ़ गया। राजधानी में 8 नए प्वाइंटों से लेकर बिहटा आैर मोकामा तक सड़कों पर चेकिंग को लेकर पुलिस की चहलकदमी दिखी। इस पर डीआईजी की पैनी नजर थी। खास बात यह रही है मोकामा, बख्तियारपुर आैर बाढ़ या बिहटा में स्थानीय डीएसपी ने खुद कमान संभाली आैर देर शाम डीआईजी (सेंट्रल रेंज) शालीन को रिपोर्ट भी दी। बाढ़, बख्तियारपुर आैर मोकामा में 99 बाइकर पकड़े गए। इधर पाटलिपुत्र गोलंबर समेत 8 नए प्वाइंटों के अलावा पुराने प्वाइंटों पर सीसीटीवी के जरिए चेकिंग की लाइव मॉनीटरिंग डीआईजी कर रहे थे।
तीनसप्ताह में 60 लाख जुर्माना वसूली
मंगलवारको शहर में चेकिंग के दौरान विभिन्न आरोपों में पकड़े गए 2561 वाहनों से 3.42 लाख रुपए जुर्माना वसूला गया। वैसे अभियान के दौरान बीते तीन सप्ताह में 60 लाख रुपए से अधिक की वसूली जा चुकी है।
mag_Deva hin_Deva awa_Deva hin_Deva hin_Deva hin_Deva